### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF**

Hvad vil vi gerne opnå? Hvorfor stilles forslaget?

På trods af to tragiske dødsulykker med for høj fart og rødkørsel i samme lyskryds ved Øyvind Johansen og [adresse] i det vestlige Århus tæt på [adresse], er der ikke sker ændringer til gavn for trafiksikkerheden.

Århus Kommune er i dialog med Transportministeriet omkring igangsættelse af forsøg med kameraer i udvalgte lyskryds i det vestlige Århus. Processen er dog meget langsommelig, og snørklede udbudsregler står i vejen for at få igangsat forsøgene hurtigt.

1. juli 2021 meldte Transportministeriet ud, at en nedsat arbejdsgruppe nu var kommet så langt, at den var kommet frem til to mulige lyskryds i Århus, hvor forsøgene kan igangsættes. Det fremgår dog, at det ikke er sikkert, at der i begge lyskryds sættes kameraer op for rødkørsel og at det først vil ske i løbet af 2022.

Dansk Folkeparti ønsker at øge ambitionsniveauet og sikre, at Århus Kommune står klar til at understøtte arbejdet og sikre, at forsøgene bliver igangsat hurtigst muligt og i mindst de to udvalgte lyskryds - og gerne flere. Det er klart i kommunens interesse at øge trafiksikkerheden og undgå flere dødsfald, og derfor bør kommunen også bidrage til projektet.

Konkret foreslås det derfor, at der afsættes en pulje målrettet opsætning og drift af kameraer i lyskryds, så kommunen er klar, når den langsommelige proces i Transportministeriet er afsluttet.

Effekten af forslaget vil være, at trafiksikkerheden øges især i det vestlige Århus, idet kriminelle der kører over rødt vil blive fanget, straffet og retsforfulgt for deres handlinger, hvilket vil være med til at fjerne dem fra vejene til gavn for århusianernes sikkerhed og tryghed.

Kontaktperson fra partiet: Aage Lund

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.